 Mwenyekiti wa bodi ya Wakurugenzi wa Simba ambaye ni mwekezaji wa timu hiyo, Mohammed Dewji maarufu kwa jina la MO amesema kiwanja chao cha mpira Bunju kimekamilika. Dewji aliandika ujumbe huo kupitia akaunti yake ya Twitter huku akiwakaribisha watu wote kufika katika eneo hilo Desemba 7, 2019. Alisema usiumize kichwa katika suala la Bunju uwanja umekamilika na wote mnakaribishwa. “Wala usiumize kichwa katika swala la Bunju. Tayari kimekamilika! Karibuni wote Bunju tarehe 7 Desemba# nguvumoja,”. Aliandika ujumbe huo MO. Wala usiumize kichwa katika swala la Bunju. Tayari kimekamilika! Karibuni wote Bunju tarehe 7 Desemba #NguvuMoja 🦁 pic.twitter.com/vedChUsrhr — Mohammed Dewji MO (@moodewji) November 28, 2019  Uwanja wa Simba wa Bunju umefikia hatua nzuri, zimetandikwa nyasi bandia kiwanja chote jambo lililowavuta baadhi ya mashabiki kufika na kuanza kushangaa kinachoendelea.